Трећи период је био релативно миран. Однос удараца у оквир голова у трећој трећини је био 10:7 у корист Монтреала, а укупно је било 39:37 у целом мечу. Средином треће трећине играч канадијанса Роман Хамрлик је искључен што је било четврто искључење канадијанса, наспрам само једног флејмса. Флејмси су успели да искористе играча више и голом Алекса Тангвека дошли до 4:0 што је био и коначан резултат меча. Голман домаћина Мика Кипрусоф остварио је своју четврту утакмицу у сезони без примљеног поготка и постао први голман коме је то пошло за руком на неком мечу на отвореном. Ово је било тек други пут од шест меча колико се играло на отвореном да је победио домаћи тим. Први пут се то десило на Зимском класику 2010. када су победили Бостон бруинси.